البنات الله يهديكم راه الحجاب ربي لي فرضوا ماشي الوهابية ماشي الشيعة ماشي بنكيران … العري راه حرام ، وإبداء الزينة حرام قال تعالى " ولا يبدين زينتهن " وقال ايضا " ولا تبرجن تبرج الجاهلية الاولى " وقال " يأيها النبي قل لأزواجك وبناتك ونساء المؤمنين يدنين عليهن من جلابيبهن " … ماشي ضد فالرجال هذا شرع ربنا كما فرض على الرجل النفقة وحماية الاسرة والجها د وحمل السلاح وتحمل المشاق … فرض على المرأة الحجاب حماية لها … ما تخليش شياطين الانس والجن يضحكوا عليك ويلبسوا عليك … اقسم بالله غايتهم هي يخرجوك ويستغلوك فالاشهارات ويحرثوا على حتى يستنزفوك ويمشي جمالك وصحتك ثم يرميوك … غادي يبقا ليك غير الله اوا طيعيه محدك في القمة راه المقبل على الله في الرخاء ليس كالمقبل عليه فالشدة وبعد فقدان الامل … قال رسول الله صلى الله عليه وسلم " احفظِ اللهَ يحفظْك ، احفظِ اللهَ تجدْه أمامَك ، تعرَّفْ إلى اللهِ في الرخاءِ يعرفُك في الشدَّةِ " … غادي يجي الضعف والشيخوخة وغادي تمشي الصحة والجمال وغادي يجي المرض ويقدر يتخلى عليك اقرب الناس ليك ولن تنفعك الجمعيات النسوية ولا الصفحات التافهة ولا القوانين والأنظمة والمدونات كل ذلك لن ينفعك في قبرك … الحياة قصيرة وما عند الله خير وابقى … الجنة يا اختي تستحق الصبر والتضحية والثبات … الله يرزقنا واياكم الهداية .